b'\n_START_ARTICLE_\nNuorronj\xc3\xa4rvi\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 18,3 hehtaaria ja se on 650 metri\xc3\xa4 pitk\xc3\xa4 ja 400 metri\xc3\xa4 leve\xc3\xa4. J\xc3\xa4rvell\xc3\xa4 ei ole kartan mukaan saaria. Sen rantaviivan pituus on 1,7 kilometri\xc3\xa4 ja se on peltomaiden ymp\xc3\xa4r\xc3\xb6im\xc3\xa4, vaikka rannat ovat suoja-aluetta ja ne  ovat metsittyneet. Rantojen l\xc3\xa4hell\xc3\xa4 sijaitsee kuusi maatilaa ja rannoille on rakennettu yli 10 vapaa-ajan asuntoa. Seututie 325 ohittaa j\xc3\xa4rven sen pohjoispuolelta.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) L\xc3\xa4ngelm\xc3\xa4veden alueella (35.72), jonka L\xc3\xa4ngelm\xc3\xa4veden l\xc3\xa4hialueeseen (35.721) se kuuluu. J\xc3\xa4rven vedenpinnan korkeus on 85,5 metri\xc3\xa4 mpy. Siihen laskee kolme pelto-ojaa ja sen laskuoja laskee 250 metrin p\xc3\xa4\xc3\xa4ss\xc3\xa4 L\xc3\xa4ngelm\xc3\xa4veden Villikanselk\xc3\xa4\xc3\xa4n.\n_START_SECTION_\nHistoriaa\n_START_PARAGRAPH_\nVuoden 1855\xe2\x88\x921856 Kalmbergin kartastossa j\xc3\xa4rven nimi kirjoittiin \xe2\x80\x9dNuortoj\xc3\xa4rvi\xe2\x80\x9d. Se oli silloinkin peltojen ja niittyjen ymp\xc3\xa4r\xc3\xb6im\xc3\xa4 ja sen it\xc3\xa4rannalla sijaitsi talo nimelt\xc3\xa4\xc3\xa4n \xe2\x80\x9dNuordo\xe2\x80\x9d. Vasta vuoden 1957 peruskartassa kartassa n\xc3\xa4kyi seututie 325.'